Diari Oficial de la Generalitat Valenciana


Sumari del DOGV 3522, del 22-06-1999 (1999/5840)

ORDRE de 10 de juny de 1999, de la Conselleria d'Agricultura, Pesca i Alimentació, per la qual es publica la línia de subvenció i l'import global màxim que finança, per a l'exercici 1999, les ajudes per al foment de la qualitat agroalimentària que conté l'Ordre de 25 d'octubre de 1995, i se'n modifiquen parcialment les bases reguladores.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3522

Data del DOGV
:   22-06-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/5840


Data del document
:   10-06-1999

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * suport econòmic
    * indústria agroalimentària
    * qualitat del producte
    * ajuda a l'agricultura

ORDRE de 10 de juny de 1999, de la Conselleria d'Agricultura, Pesca i Alimentació, per la qual es publica la línia de subvenció i l'import global màxim que finança, per a l'exercici 1999, les ajudes per al foment de la qualitat agroalimentària que conté l'Ordre de 25 d'octubre de 1995, i se'n modifiquen parcialment les bases reguladores. [1999/M5840]
  
En l'article 47.11 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, s'exigeix que en les bases reguladores de la concessió de subvencions s'indique la línia o les línies de subvencions que les financen i l'import global màxim que s'hi destina. Aquests aspectes depenen de la llei anual de pressupostos, en aquests moments, la Llei 11/1998, de 29 de desembre, de Pressupostos de la Generalitat Valenciana per a l'exercici 1999, sobre la qual cal complir aquella determinació respecte de les ajudes per al foment de la qualitat agroalimentària, les bases reguladores de les quals van ser establides per mitjà de l'Ordre de 25 d'octubre de 1995, de la Conselleria d'Agricultura i Medi Ambient, sobre la qual cal efectuar algunes modificacions.
  
Per les raons exposades, atesa la proposta del director de l'Institut de Qualitat Agroalimentària de la Comunitat Valenciana, en l'exercici de les funcions que tinc atribuïdes,
  
ORDENE
  
Article 1
  
Les ajudes per al foment de la qualitat agroalimentària, regulades a través de l'Ordre de 25 d'octubre de 1995, de la Conselleria d'Agricultura i Medi Ambient (DOGV núm. 2651, de 22 de desembre), cofinançades per la Unió Europea, es concediran en l'exercici de 1999 per un import global màxim de 088.276.144 pessetes (1.427.403,75 euros), a més de l'ajuda concedida a l'empara del programa d'assistència tècnica del MAC-1 (1994/1999) assignada a l'ordre, a càrrec del programa 714.60, línia 404/000/99, codi comptable 1690, d'acord amb la Llei 11/1998, de 29 de desembre, de Pressupostos de la Generalitat Valenciana per a l'exercici 1999.
  
2. Les ajudes es tramitaran d'acord amb la seua base reguladora pròpia i, subsidiariàment, pel que es disposa en el Reial Decret 2.225/1993, de 17 de desembre, pel qual s'aprova el reglament de procediment per a la concessió d'ajudes i subvencions públiques, i en la Llei 30/1992, de Règim Jurídic de les Administracions Públiques i del Procediment Administratiu Comú.
  
Article 2
  
Es modifica l'Ordre de 25 d'octubre de 1995, de foment de la qualitat agroalimentària, segons el que segueix:
  
1. S'afegeix un apartat 5 a l'article 3 (beneficiaris) de l'ordre de foment de qualitat agroalimentària, amb la redacció següent:
  
«5. De les activitats previstes en l'apartat f) de l'article 2, en podran ser beneficiàries les empreses individuals i les societats mercantils.»
  
2. Se substitueix el text de l'article 6 (terminis de petició), pel següent:
  
«1. Llevat del que s'estableix en l'article 5.2.1 i del que, si s'escau, indique l'ordre de la Conselleria d'Agricultura, Pesca i Alimentació d'imports globals que es publicarà cada any, les sol·licituds d'ajuda s'hauran de presentar abans del 30 de març.
  
2. Els sol·licitants podran executar els projectes des de l'1 de gener, sense esperar que la concessió de l'ajuda es produïsca i sense que això prejutge la decisió que finalment es prendrà.»
  
3. Es modifica l'apartat a) de l'article 8 (justificació i pagament de les subvencions concedides), el qual queda redactat de la manera següent:
  
«a) Les activitats dels apartats a), b), d), e) de l'article segon i les fires regionals i locals hauran de presentar, en el termini d'un mes des de l'execució del projecte en la totalitat o en les fases previstes i, en tot cas, amb anterioritat al 31 d'octubre, llevat que se'n determine un termini diferent en la resolució de la concessió de l'ajuda, factures o altres documents de la despesa realitzada, amb l'acreditació del pagament corresponent, d'acord amb la normativa vigent. Quan es tracte de despeses realitzades per les corporacions locals, n'hi haurà prou, a aquest efecte, amb la presentació del certificat dels pagaments realitzats corresponents, expedit per la Intervenció.
  
Disposició addicional
  
En el present exercici de 1999, el termini de presentació de sol·licituds, llevat del que s'estableix en e l'article 5.2.1 de l'Ordre de 25 d'octubre de 1995, de la Conselleria d'Agricultura i Medi Ambient, acabarà el 10 de juliol de 1999. També en aquest exercici, les sol·licituds es resoldran, a tot tardar, un mes després de l'acabament del termini de sol·licituds.
  
Disposició final
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 10 de juny de 1999
  
El conseller d'Agricultura, Pesca i Alimentació,